दक्षिणी हरियाणा को मिले साहबी, कृष्णावती नदियों का आधा पानी
पहले बहती थी साहबी, कृष्णावती दोहन नदियां
सदस्योंने पत्र में बताया कि काफी समय पहले दक्षिणी हरियाणा में राजस्थान से वर्षा के मौसम में साहबी, कृष्णावती दोहन नदियां इस क्षेत्र में बहती थीं। जिससे यहां का भू-जल प्रतिवर्ष रीचार्ज होता रहता था। लेकिन अब राजस्थान की तरफ इन नदियों पर अंतरराष्ट्रीय जल नियमों की उल्लंघना कर बड़े-बड़े बांध बना दिए गए। ऐसे में यहां उनका पानी आना बंद हो गया। उन्होंने कहा कि इस कारण इस क्षेत्र की उपजाऊ भूमि बंजर होती जा रही है। पत्र में सदस्यों ने मुख्यमंत्री से राजस्थान और हरियाणा राज्य के बीच वर्ष 1973 के जल समझौते के अनुसार दक्षिणी हरियाणा को साहबी, कृष्णावती एवं दोहन नदियों का आधा पानी देने के समझौते को जल्द लागू कराने की मांग की है।
विकास लोक मंच के सदस्यों ने सीएम को भेजा पत्र
भास्करन्यूज | रेवाड़ी
दक्षिणहरियाणा विकास लोक मंच की ओर से मुख्यमंत्री को पत्र लिखकर बावल रैली में केंद्रीय शहरी विकास राज्य मंत्री राव इंद्रजीत सिंह द्वारा उठाए गए मुद्दे को जल्द सिरे चढ़ाने की मांग की है।
मंच के अध्यक्ष जगजीत सिंह महासचिव प्रो. रणबीर सिंह यादव ने पत्र में बताया कि राज्य का दक्षिणी भाग हरियाणा बनने के बाद से विकास में उपेक्षा का दंश झेल रहा है। इस क्षेत्र में सिंचाई की बात तो दूर, यहां पानी के लिए भी लोगों को परेशानी उठानी पड़ रही है।
राज्य की किसी भी सरकार ने इस दिशा में आज तक कोई सार्थक कदम नहीं उठाए। उन्होंने कहा कि इस वजह से नलकूपों से फसलों की सिंचाई की गई, जिससे नांगल चौधरी, निजामपुर नारनौल सहित अन्य में जमीनी पानी सैकड़ों फीट नीचे चला गया। इसके अलावा रेवाड़ी के खोल खंड में भी भूजल स्तर काफी नीचे है। सरकार द्वारा इन खंडों में कोई विशेष कार्य करने की बजाय, इनको केवल डार्क जोन घोषित करने का कार्य किया जा रहा है।
awa_Deva hin_Deva hin_Deva hin_Deva awa_Deva hin_Deva hin_Deva hin_Deva